Source: https://handbalmagazin.ro/interviu-cu-alexandra-severin-cine-este-mentorul-ei-si-unde-se-simte-cel-mai-bine-in-teren-ar-face-fata-intr-o-echipa-precum-valcea-sau-csm/
Timestamp: 2020-06-03 21:49:21+00:00

Document:
INTERVIU cu Alexandra Severin. Cine este mentorul ei și unde se simte cel mai bine în teren. Ar face față într-o echipă precum Vâlcea sau CSM? - Handbal Magazin
INTERVIU cu Alexandra Severin. Cine este mentorul ei și unde se simte cel mai bine în teren. Ar face față într-o echipă precum Vâlcea sau CSM?
21/04/2019 21/04/2019 admin	0 Comments
Alexandra Severin a avut un final de meci de excepție în HC Zalău – CSM București (23-27), în prima semifinală a Cupei României. Interul stânga a tras echipa ardeleană după ea, iar de la o diferență formată din două cifre a adus-o până la trei goluri în minutul 58, scor 22-25. Interul stânga a terminat partida cu 7 goluri, ultimele cinci reușite venind din acțiune în partea secundă.
Cum ați trăit meciul cu CSM București din teren?
A fost un meci foarte greu cu CSM București, având în vedere că au foarte multă forță și viteză, chiar a fost greu pentru noi. În primele minute a fost mai ușor pentru că am fost mai proaspete, mai lucide. Am putut să fim la conducere pentru câteva minute, dar pe fondul ratărilor, faptul că ne-am grăbit uneori în atac ne-a costat, iar CSM ne-a pedepsit pe contraatac.
Te-ai dezlănțuit în ultimele 15 minute, practic a fost meciul tău în acea perioadă…
Am avut mai mult tupeu și mi-am dorit să obținem un rezultat cât mai strâns cu CSM București.
Cum te simți la Zalău?
Este greu, dar m-am acomodat și încerc să muncesc și să ajung cât mai sus.
Ai ceva din spiritul unei luptătoare. De unde ai căpătat această calitate?
Am avut un mentor bun și poate de asta.
Cine a fost mentorul tău?
Carmen Amariei (de la fosta mare jucătoare a României a preluat și numărul de pe tricoul de joc – nr. 5)! Este modelul meu în handbal.
Ce sfaturi ți-a dat înaintea turneului Final Four?
Să muncesc foarte mult și să joc cu sufletul mai ales. Să dau tot ce pot!
Unde te simți cel mai bine în teren, pe postul de intre stânga, centru?
Inter stânga, acolo mă simt mai în largul meu.
Unde te vezi peste 3-4 ani?
Sincer, îmi doresc să ajung mai sus.
Crezi că ai putea să faci față într-o echipă precum Vâlcea sau CSM București?
Cu timpul, da! Dar acum mai am mult de muncit pentru a ajunge acolo.
← Ce obiectiv și-ar propune Tadici dacă le-ar avea pe Curea, Udriștioiu, Bazaliu, Constantinescu, Hagman și Ungureanu în lot
CSM București și Vâlcea au oferit un joc de excepție în finala Cupei României. Cum arată un Top 5 al celor mai bune jucătoare din meci →
Reacția Coronei Brașov în scandalul momentului
12/07/2019 12/07/2019 admin 0

References: CSM 
 CSM 
 CSM 
 CSM 
 CSM 
 CSM 

CSM